laion/Wikipedia-Exotic huggingface dataset:
גילי וגלית

גילי וגלית (גילי נתנאל וגלית בורג) היו צמד זמרים ישראלי שייצג את ישראל באירוויזיון 1989 עם השיר "דרך המלך", לאחר שזכה במקום הראשון בקדם-אירוויזיון. בשנת 1989 הגיש המוזיקאי שייקה פייקוב את שירו "דרך המלך" לתחרות הקדם-אירוויזיון. הוא הכיר את הילד גילי נתנאל מראשון לציון, שהיה אז בן 12, ולאחר שעמד על כישרונו המוזיקלי, בחר בו לבצע את שירו בתחרות. זמן קצר לפני התחרות הוחלט על ידי מפיקי הקדם אירוויזיון להצמיד לו זמרת בוגרת, האמרגן והמפיק שלמה צח, שהכיר את גלית בורג שהייתה אז בת 21, הציע אותה וכך נוצר הצמד "גילי וגלית". לאחר שזכו במקום הראשון בתחרות הקדם-אירוויזיון הם נשלחו לייצג את ישראל באירוויזיון 1989, שהתקיים בלוזאן שבשווייץ. השיר הגיע למקום ה-12 מתוך 22 מתמודדים. באותה שנה הופיעה בתחרות האירוויזיון ילדה נוספת בת 11, נטלי פאק, שייצגה את צרפת. הופעת הילדים לא הוכיחה את עצמה, ובעקבות זאת החליט איגוד השידור האירופאי, המפיק את תחרות האירוויזיון, לצמצם את התופעה של זמרים ילדים וקבע את גיל 16 כרף מינימלי להשתתפות באירוויזיון. גילי וגלית הקליטו גרסה אנגלית לשיר בשם "SHINE FOR TOMORROW". למרות שהשיר "דרך המלך" לא זכה להצלחה רבה באירוויזיון, הוא זכה להשמעות רבות בישראל. הצמד שהוקם לצורך ביצוע השיר לא שרד והוא התפרק מיד לאחר מכן. גילי נתנאל וגלית בורג ניסו לתרגם את הצלחתם ופנו לקריירה מוזיקלית עצמאית, אך היא לא המריאה. נתנאל הוציא אלבום סולו בשנת 1989 בשם "ימים יפים", שלא הצליח. הוא היגר ללונדון וכיום הוא מתעסק בתחום האופרה. בורג נישאה, התגוררה לסירוגין בארצות הברית ובישראל והוציאה שני אלבומים. בשנת 2006 הקליטו חברי להקת "כלא שש" גרסה מחודשת לשיר "דרך המלך", שבה נעשה שימוש בהקלטות מביצועו המקורי של השיר. ב-28 בנובמבר 2022 גלית בורג נהרגה בתאונת דרכים שאירעה בכביש 4314. גילי וגלית, באתר ספוטיפיי גילי וגלית, באתר MusicBrainz (באנגלית) גילי וגלית, באתר דיזר גילי וגלית, באתר Discogs (באנגלית) גילי וגלית, באתר Genius ניסיון להחזיר לתודעה את גילי נתנאל מהצמד "גילי וגלית", באתר וואלה, 6 באוקטובר 2016 אור ברנע, מאמינה בדרך. ולא של המלך, באתר ynet, 7 באוגוסט 2005 שגיא בן נון‏, גלית בורג מהצמד "גילי וגלית" ("דרך המלך") נהרגה בתאונה, באתר וואלה, 28 בנובמבר 2022 רן בוקר, גילי נפרד מגלית: "תמכה בי כילד על הבמה, לעולם לא אשכח אותה", באתר ynet, 28 בנובמבר 2022 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
גלית בורג

גלית שירה בורג (8 ביוני 1968 – 28 בנובמבר 2022) הייתה זמרת ישראלית, שהייתה חברה בצמד "גילי וגלית" שייצג את ישראל באירוויזיון 1989 בשיר "דרך המלך". בורג נולדה וגדלה בבת ים כבת בכורה במשפחה בת שישה ילדים. אביה היה בן דודו של הזמר מייק בראנט. המשפחה הייתה חילונית, אבל לאחר שאימה חזרה בתשובה, היא נשלחה לפנימייה בכפר חב"ד. בהמשך עזבה את אורח החיים הדתי ועברה לתיכון אורט. אביה היה גיטריסט ואימה זמרת, והיא אהבה לשיר מגיל צעיר והשתתפה בתחרויות זמר שונות. בשנת 1989 הגיש המוזיקאי שייקה פייקוב את שירו "דרך המלך" לתחרות קדם-האירוויזיון והוא בחר בילד גילי נתנאל, שהיה אז בן 12, לבצע את שירו. זמן קצר לפני התחרות הוחלט על ידי מפיקי הקדם אירוויזיון להצמיד לו זמרת בוגרת. האמרגן והמפיק שלמה צח, שהכיר את בורג, הציע אותה וכך נוצר הצמד "גילי וגלית". לאחר שזכו במקום הראשון בתחרות קדם-אירוויזיון 1989, הם נשלחו לייצג את ישראל באירוויזיון, שהתקיים בלוזאן שבשווייץ. השיר הגיע למקום ה-12 מתוך 22 מתמודדים. השניים הקליטו גרסה אנגלית לשיר בשם "Shine for Tomorrow". על אף שהשיר לא זכה להצלחה במדינות אחרות, בישראל הוא הפך ללהיט. הגרסה האנגלית לשיר לא זכתה להצלחה, והצמד התפרק מיד לאחר מכן. בשנת 1991 הקימה בורג את להקת "טרמפ", עמה הופיעה ב"טלרוק" בחולון. ב-1995 התחרתה על תפקיד "נערת גלגל המזל". בורג נישאה לגיטריסט הלהקה ועברה להתגורר לסירוגין בארצות הברית, שם עסקה במוזיקה. בשנת 1994 הוציאה בישראל אלבום רוק שלא זכה להצלחה. ב-1997 יצאה לשוק האירופאי תחת שם הבמה "גאלסיה" (Galecia), ופרסמה שיר דאנס באנגלית בשם "You Are The One" שזכה להשמעות רבות. ב-2005 הוציאה אלבום בשם "נוגעת בך" המורכב מחומרים שלה ושל בעלה. ב-2013 השתתפה בעונה הראשונה של "אקס פקטור ישראל", אך לא עברה את האודישן עם השופטים. מנישואיה הראשונים נולדו לה בן ובת. בעשור הראשון של המאה ה-21 חזרה בתשובה והחלה לעסוק בשירה בערבי הפרשת חלה והופעות מוזיקליות לנשים בשילוב סיפורה האישי. בהמשך חזרה בשאלה, ולאחר מכן שוב חזרה בתשובה. בורג נישאה בשנית, לחסיד חב"ד, אך הנישואים לא צלחו. את השם "שירה" הוסיפה בעקבות חלום שחלמה. ב-28 בנובמבר 2022 נהרגה בתאונת דרכים שאירעה בכביש 4314. אתר האינטרנט הרשמי של גלית בורג גלית בורג, ברשת החברתית פייסבוק גלית בורג, ברשת החברתית אינסטגרם גלית בורג, סרטונים בערוץ היוטיוב גלית בורג, במיזם "אישים" לתיעוד היצירה הישראלית גלית בורג, באתר Discogs (באנגלית) אוצרות ארכיון ישראלי - רון בכר -גלית בורג ז"ל מבחר ראיונות ושירים - גילי וגלית - דרך המלך אירוויזיון, סרטון בערוץ "אוצרות ארכיון ישראלי - רון בכר - Israeli archive", באתר יוטיוב (אורך: 19:08) X Factor - פרק 5, סרטון באתר יוטיוב סמדר פלד, ‏החזרה בתשובה וממנה: השנים שאחרי "גילי וגלית", באתר ‏מאקו‏, 27 ביולי 2012 שירה דאבוש (כהן), גלית בורג מציגה: מ"דרך המלך" – לדרכו של בורא עולם, באתר "הידברות", 14 ביוני 2015 שגיא בן נון‏, גלית בורג מהצמד "גילי וגלית" ("דרך המלך") נהרגה בתאונה, באתר וואלה, 28 בנובמבר 2022
Non finito

Non finito (באיטלקית: לא גמור, או בתרגום חופשי: "אסתטיקת אי-השלמות") היא טכניקה באמנות פלסטית, שבה האמן אינו מביא את הפסל לידי ליטוש וגימור. בהרחבה משמש הביטוי לכל יצירת אמנות שלא הושלמה בין אם באופן מקרי, ובין אם באופן מכוון מתוך ראיית אי-השלמות כערך אסתטי בפני עצמו, או מתוך כוונה להדגיש את שלמות היצירה על ידי חיבול בה והשארה של חסרונות מינוריים. בעוד שהנון-פיניטו כטכניקה אמנותית מופיע לראשונה אצל דונטלו כאמצעי לביטוי הדרמטיות והעוצמה הרוחנית של האובייקט המוצג, מיכלאנג'לו הוא ללא ספק חסידה המובהק של אסתטיקת האי-שלמות, היות שבתנאים הנוחים שהתקיימו במאה ה-15, רק נסיבות נדירות היו עלולות לגרום לאי-השלמת עבודת אמנות. להבדיל מטכניקת ה"טורסו", בה האומן מותיר חללים (בדרך כלל זרועות או רגליים) בפסל, בנון-פיניטו משתמש האמן בכמות חומר מעבר למה שדרוש להשלמת היצירה, ומותיר גושי חומר מקוטעים בלתי גמורים על הפסל, תוך הצגת הדמות כ"תקועה" בתוך גוש של חומר. הביטוי נון-פיניטו משמש גם ככינוי למבנים שנבנו באופן חלקי, כמו הפלאצו "Nonfinito" בפירנצה שהפך ל"מוזיאון הלאומי לאנתרופולוגיה ואתנולוגיה של פירנצה". כדוגמאות בולטות ל-Non finito מציינים לעיתים קרובות פסלים אלו: העבד המתמרד, מאת מיכלאנג'לו שערי הגיהנום, מאת אוגוסט רודן בעיית ה-Non finito ביצירתו של מיכלאנג'לו, Schulz, J. "Michelangelo's Unfinished Works," Art Bulletin, vol.47, 1975, 366-73
פקק

פקק הוא אמצעי לאטימת חורים, בעיקר לסגירת הפתח בבקבוק או במכל, אך גם במקומות נוספים, למשל לסגירת פתח הכיור. המילה העברית פקק היא אונומטופיה שמקורה בצליל ה"פק" ששומעים בעת חליצת פקק מבקבוק. מניעת שפיכה של נוזל בעת היפוך או טלטול של הבקבוק המכיל אותו. מניעת שפיכה של מוצק העשוי מגרגירים, כגון מלח בישול או אורז. הגנה על מוצק או נוזל מאינטראקציה עם הסביבה, כגון אידוי הנוזל, חמצון החומר, נידוף ריח ממנו והשפעות נוספות מחשיפת החומר לאוויר. במשקאות מוגזים, למשל, מונע הפקק נידוף הגז פחמן דו-חמצני מהמשקה. צנצנת עוגיות סגורה בפקק לשם שמירה על טריותן. אמצעי בטיחות והגנה על תינוקות ופעוטות מפני גישה לחומרים רעילים ומסוכנים. כחיזוק אמצעי ההגנה, מיוצרים בקבוקי תרופות עם פקק מיוחד, שאינו נפתח על ידי סיבוב רגיל של הפקק, ויש צורך ללחוץ על הפקק בחוזקה תוך כדי סיבוב הפקק, כדי לפותחו. פקק מתברג מפלסטיק, המשמש לסגירתם של בקבוקי פלסטיק. פתיחתו של פקק זה קלה, ללא צורך בפותחן. הפקק מתאים לשימוש חוזר. פקק שעם, המשמש בבקבוקי יין. הפקק (ולעיתים רק חלקו העיקרי) נעוץ בתוך צוואר הבקבוק, ושליפתו נעשית באמצעות חולץ פקקים. השימוש החוזר בפקק זה לאיטום מחודש של בקבוק בנפתח חלקי. פקק כתר, המשמש לסגירתם של בקבוקי זכוכית. הפקק עשוי פיסת מתכת דקה שאליה צמודה טבעת גומי. שפתי רצועת המתכת לופתות את פיית הבקבוק. לפתיחתו משמש פותחן מתאים. הפותחן מעוות את הפקק, ולא ניתן לעשות בו שימוש חוזר ללא מכשיר מיוחד (פוקק). הפקק מחובר לבקבוק בשלב מתקדם של תהליך הייצור, לאחר מילוי הבקבוק. בדרך כלל, הפקק מחובר לבקבוק באופן המאפשר להבחין שהבקבוק טרם נפתח. פקק פלסטיק, למשל, מחובר לבקבוק באמצעות טבעת, וחיבור זה נקרע בעת פתיחתו הראשונה של הבקבוק. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לאטימה של פתח יציאת המים בכיור או באמבטיה משמשים בדרך כלל פקקים העשויים גומי או מתכת. פקק ביטחון
מלאכת מנפץ

מְלֶאכֶת הַמְּנַפֵּץ היא אחת מל"ט מלאכות שבת, שהיו נהוגות במשכן ואסורות בשבת. היו מנפצים חוטים לצורך הכנת החוטים ששימשו לצורך יריעות המשכן. אחר שמלבנים צמר חובטים אותו במקלות עד שהחוטים נפרדים זה מזה. באופן דומה פירש באבני נזר שמנפץ היא הפרדת הסיבים ביד זה מזה, וכך היא גם שיטת רש"י. שיטת הרמב"ם הוא שמלאכת המנפץ הוא הכאת הצמר במקלות, ויש שביארו את דבריו שעיקר מטרת פעולה זו הוא לפורר את החומר הצמחי שהפך אחר הליבון לפריך, כי הצמר החי מכיל כמות גדולה של חומר צמחי כגון גבעולים וקוצים מסורבלים בתוך סיביו. לפי שיטת הרמב"ם לא ניתן להחשיב מלאכה זו כמלאכת מפרק, שכן לשיטת הרמב"ם מלאכה זו אינו אלא כשמפרק שני דברים שהם יחד מטבעם, אבל הקוצים בצמר אינם גדלים עם הצמר. שיטת המאירי היא, שמלאכת המנפץ, היא מלאכה שאותה עושים במהלך ייצור קדירה (סיר), שאותה היו מכינים על ידי מסרקות של ברזל. ככל הנראה גם הרמב"ם מודה שגם זו היא בכלל מלאכת מנפץ אלא שכל אחד ואחד נקט אופן אחר. יש שכתבו שסירוק פאה נכרית בשבת, היא בכלל חשש של איסור מלאכת מנפץ. אורה ושמחה בשם "פי' קדמון" על הרמב"ם פ"ז מהלכות שבת. אורח חיים סימן ק"ע. תלמוד בבלי, מסכת שבת, דף ע"ג, עמוד א'. בפירוש המשניות פרק כלל גדול. בספר מעשה אורג (ביאור על מלאכת אריגה). מבואר באורה ושמחה על הרמב"ם, ספרו של הרב יוסף קדיש בן רבי מאיר ברנדסדורפר. פ"ח ה"ז. שם. פ"ז מ"ב. שם. ומוסיף: וכ"כ באבנ"ז (סוס"י ק"ע) דיש בסריקה משום מנפץ. ראו נשמת שבת חלק ז' שדן בנושא. הבהרה: המידע בוויקיפדיה נועד להעשרה בלבד ואין לראות בו פסיקה הלכתית.
מלאכת טווה

מְלֶאכֶת הַטּוֹוֶה היא אחת מל"ט מלאכות שבת, כמו שאר המלאכות היא מלאכה אותה עשו במשכן, בה טוו את סיבי הצמר עד שעשו ממנו חוט, שמוכן לטווייה במלאכת המשכן. טווייה היא התהליך בו נשזרים סיבים לכדי חוטים. הטווייה נעשית על ידי פיתול סיבים סביב עצמם עד כדי יצירת חוט. לפי שיטת הרמב"ם, גם עשיית לבד, היא תולדת טווה. הראב"ד מפרש את המונח "לבד" כצמר מלובן ומנופץ ששוטחים אותו על גבי בגד, ושכבה על שכבה עד שנעשה עבה, מרטיבים במים. אחר כך מקפלים עליו בגד אחד, עד שנמצא בגד מלמעלה ומלמטה וביניהם שכבה של מוך עבה. על פי הראב"ד פעולה זו אינה מלאכת טווה, הוא חולק על הרמב"ם וסבור שפעולה זו היא תולדה של מלאכת בונה. על פי פרשנים אחרים המקבלים את דברי הרמב"ם, לבד זה אינו כפי שהגדירו הראב"ד, אלא מדובר ביריעה של צמר דחוס (או סיבי שיער אחרים) שאינם טוויים ואינם ארוגים אלא אחוזים יחדיו, מרדדים את הצמר עד שנעשה יריעה של צמר ועדיין היריעה רפויה ולא ראוי להשתמש בה עד שהצמר מתקשה ומתאחד ונעשה חזק כאריג, (הגורמים לחיזוקו והידוקו של הצמר עד שנעשה טוב ויפה הם לחץ, חום, חיכוך, ולחות), ולכן העושה את הלבד נחשב כאילו טווה, כי העיקרון במלאכת טווייה הוא אחיזת ואיחוד סיבי הצמר זה בזה עד שנעשה חוט. גם העושה לבד פעולתו דומה כי הוא מאחז ומקשר סיבי צמר זה בזה עד שנעשים יריעה. אופן אחיזת הסיבים זה בזה והתקשרותם בעשיית לבד על ידי דחיסה שונה מאשר בעשיית החוט, שם הסיבים מתקשרים ומתאחזים כי האדם סובב ומגלגל אותם זה עם זה. תוצר הטווייה הוא חוט ותוצר הלבד הוא יריעה. לפי זה, ייתכן כי אין למעשה מחלוקת בין הראב"ד והרמב"ם. טוויה אריגה צמר חוט סריגה יוגב כרמל, "אני מלמדת נשים בדואיות מלאכות שאמותיהן שכחו", באתר כלכליסט, 9 ביולי 2020 טווה באנציקלופדיה היהודית באתר דעת משנה תורה לרמב"ם, ספר זמנים, הלכות שבת, פרק ט', הלכה י"ב. עיי"ש דנראה יותר שהוא כמגבן שהוא תולדת בונה ושיעורו אולי כרוחב ואורך קליעות שעושות בנות העניים על מצחיהם. אורה ושמחה שם.
מלאכת מיסך

מְלֶאכֶת הַמֵּסֵךְ היא אחת מל"ט מלאכות שבת, והיא סידור חוטי השתי לצורך האריגה כדי שיוכל אחר כך לארוג עליהם את חוטי הערב (מלאכת אורג), מלאכה זו הייתה במשכן כאחד משלבי ההכנה של חוטי יריעות המשכן. שיעור המלאכה הוא שיכין חוטים ברוחב שתי אצבעות. תולדת המלאכה הוא המכה על החוטים כדי לישרם שיהיו מוכנים לאריגה. סידור חוטים כשלעצמו אינו נחשב למלאכה, מהות המלאכה היא רק סידור החוטים לצורך מלאכת האריגה, ולכן אם אדם יכין חוטים למטרה אחרת, למשל כדי לייבשם, הוא לא יעבור על איסור מלאכה זו, שכן במקרה כזה אין שם "מיסך" על הפעולה. הערך "מיסך", באתר ויקישיבה (מתוך ספרו של הרב יהודה חיון "ספרי אנציקלופדיה תורנית מרוכזת") ראו הסבר מפורט עם ציור בספר נשמת השבת הלכות שבת פרק כ"א. האיר יוסף.
מלאכת משרטט

מלאכת משרטט היא אחת מל"ט מלאכות שבת. מהות המלאכה היא חריתה ושריטה (שרטוט) על קלף או נייר לצורך כתיבה או חיתוך עור. במשכן היו משרטטים על יריעות המשכן בשלבי הכנתם כדי לסמן את המקום המיועד לחיתוך. שיעור המלאכה היא בשרטוט שיש בו כדי לכתוב לפחות שתי אותיות. שרטוט שלא לצורך כתיבה או חיתוך עור אינו נחשב בכלל המלאכה, שכן מהות מלאכה זו היא רק הכנה למלאכה שאחריה, וכל שהוא משרטט שלא לצורך או רק לסימון עצמי שאינו משמש להכנת מלאכה, אינו עובר על איסור מלאכה זו.. שרטוט בסת"ם הערך "משרטט", באתר ויקישיבה (מתוך ספרו של אחיקם קשת קובץ יסודות וחקירות השלם) משנה תורה לרמב"ם, ספר זמנים, הלכות שבת, פרק א', הלכה י"ז. האיר יוסף.
פשע מושלם

המונח "הפשע המושלם" מפנה לכאן. לערך העוסק בשיר של סטטיק ועדן בן זקן, ראו הפשע המושלם (שיר). פשע מושלם הוא כינוי לפשע שנעשה באופן שמבצעיו אינם ניתנים לגילוי, ולכן הם חומקים מעונש. יש להבחין בין פשע מושלם לבין פשע שבו, מסיבות שונות, לא מושגת הרשעה – על מנת שפשע ייחשב מושלם נדרש יותר מאשר חוסר יכולת להרשיע, נדרש קושי מהותי לפענוח הפשע. יש הרואים כפשע מושלם רק פשע שעצם קיומו לא התגלה (למשל רצח הנחזה כמוות טבעי), משום שברגע שידוע שהתרחש פשע, הוא חדל להיות "מושלם". גישה נוספת מופיעה בספרו של גיירמו מרטינס, "רציחות נוסח אוקספורד": "הפשע המושלם אינו זה שנותר בלתי מפוענח אלא זה שמפוענח תוך ייחוסו לנאשם הלא נכון". על פי הגדרות אלה, הידיעה שפשע כלשהו היה פשע מושלם מתבררת רק כעבור זמן, כאשר הוא חדל להיות מושלם – כל זמן שהוא בגדר פשע מושלם, אין אנו יודעים זאת. מקרה נודע של רצון לבצע פשע מושלם, הוא זה של ליאופולד ולוב, שני צעירים שחתרו לבצע "פשע מושלם" של חטיפה ורציחה, לשם הפגנת עליונותם השכלית. השניים רצחו נער בן 14, נלכדו ונדונו למאסר עולם בתוספת 99 שנים. סיפורם היה נושא למספר סרטי קולנוע וספרים. פשע מושלם הוא נושא פופולרי בספרות בלשית, בסרטי בלש ובסרטי פשע.
מנפץ

האם התכוונתם ל... מלאכת מנפץ – אחת מל"ט מלאכות שבת MGM-52 Lance – טיל קרקע-קרקע בליסטי; נקרא בצה"ל "מנפץ"
יעקב ריבלין

יעקב ריבלין (נולד ב-30 ביוני 1958) הוא עיתונאי ופרשן פוליטי חרדי-ישראלי. נולד בירושלים ליצחק ולשמחה. אמו היא בתו של הרב יעקב עדס, ראש ישיבת פורת יוסף. למד בישיבת איתרי ואצל דודו הרב יהודה עדס בישיבת קול יעקב. שירת בצה"ל ועשה שירות מילואים עד לגיל מבוגר. תחילת דרכו העיתונאית הייתה בעיתון המחנה החרדי, ביטאון חסידי בעלז, שם שימש ככתב פוליטי במשך כשנתיים. בשנות ה-80 היה הכתב הפוליטי של העיתון "יום השישי" (תחת שם העט י. יריב). בשנות ה-90 עבר לעבוד ברשת המקומונים "קו עיתונות דתית", שם היה הפרשן הפוליטי הבכיר ובעל הטור הפוליטי "בית ספר לפוליטיקה". בשנת 2004 עבר לעיתון "בקהילה", שם הוא משמש כעורך החדשות. ריבלין גם משמש כפרשן פוליטי בקו הסקופים ומופיע שם אחת לשבוע. מדי שבוע מפרסם ריבלין טור אקטואליה מרכזי בפתח העיתון, המתפרסם גם באתר בחדרי חרדים. ריבלין משמש כיועץ תקשורת וכקופירייטר במשרד הפרסום 'חן'. בשנת 2011 החל להגיש ברדיו קול ברמה תוכנית אקטואליה שבועית בשם "פילפוליטיקה" יחד עם העיתונאי אבי בלום. במרץ 2017 הודיעו השניים על מעבר לרדיו קול חי. בספטמבר 2021 דורג באתר חרדים10 בפרויקט ״הנבחרת: 25 העיתונאים הכי משפיעים בתקשורת החרדית״.. ריבלין נשוי ללאה (לבית לוי), אב לשישה, מתגורר בשכונת הר נוף בירושלים. יעקב ריבלין, ברשת החברתית פייסבוק יעקב ריבלין, ברשת החברתית אקס (טוויטר) שמעון מירוני, מס' 1: האדמו"ר מפוליטיקה, יעקב ריבלין, באתר בחדרי חרדים מאמריו של יעקב ריבלין באתר כיכר השבת דף התוכנית פילפוליטיקה באתר רדיו קול ברמה דוד רוטנברג, הרבי מפוליטיקה: האיש שהמציא את הפרשנות הפוליטית החרדית, באתר חרדים10, 27.09.2021
גשר על הוואדי

גשר על הוואדי היא סדרת טלוויזיה ישראלית תיעודית בת ארבעה פרקים, ששודרה בערוץ yes דוקו, החל מ-13 בדצמבר 2005. הסדרה הופקה עבור yes דוקו על ידי האחים תומר וברק הימן ובשיתוף קרן יהושע רבינוביץ לאמנויות תל אביב, ITVS. "גשר על הוואדי" הוא שמו של מוסד חינוכי ייחודי הפועל ביישוב הערבי כפר קרע שבוואדי עארה. בית ספר זה קם כתוצאה מחזונם של הורים יהודים וערבים מיישובי ואדי עארה, שחלמו להקים יחד מוסד בו ילמדו ילדיהם את ערכי הדו קיום. במהלך הסדרה ליוו האחים הימן את פעילות בית הספר ותיעדו את הקשיים עימם נאלצו מקימי בית הספר להתמודד ואת המציאות הנפיצה אותה לא חזו. מול הילדים, המורים וההורים עמדו שלל סוגיות בעייתיות: האם יש ללמד את הילדים היהודים קוראן כשם שהילדים הערבים לומדים תנ"ך? כיצד לציין את יום העצמאות של מדינת ישראל - כיום חג או כיום אבל? איתי שטרן, הסרט על הגשר, באתר nrg‏, 22 באוקטובר 2006
איצקוביץ'

איצקוביץ' הוא שם משפחה מזרח אירופאי שמשמעותו "בנו של יצחק". חלק מבעלי שם זה כותבים אותו בלא הפסיק העליון אחרי הצד"י הסופית האם התכוונתם ל... אישים ששם משפחתם איצקוביץ אדי קנטור – זמר, קומיקאי, רקדן, שחקן ופזמונאי יהודי-אמריקאי. נולד בשם איזידור איצקוביץ' אליהו איצקוביץ' – חייל ישראלי ניצול השואה, שהתגייס ללגיון הזרים כדי לנקום בנאצי שהתגייס לשם בני ארד (איצקוביץ') - קצין צה"ל ומנכ"ל הרשות למלחמה בסמים זאב הים – ימאי, מחלוצי הימאות העברית בעת החדשה. נולד בשם וולודיה איצקוביץ' חיים איצקוביץ – ידוע יותר בשם רבי חיים מוולוז'ין, מחשובי תלמידיו של הגאון מווילנה ומייסדה של ישיבת וולוז'ין יניב איצקוביץ' – סופר ישראלי יצחק איצקוביטש (יצחק איצקוביץ) - הרנטגנולוג הראשון בצפון ארץ ישראל נחום איצקוביץ' – מנהל ישראלי, ראש מועצה אזורית עמק חפר לשעבר, מנכ"ל משרד התיירות, משרד הרווחה ומשרד החקלאות, מנהל מרכז השקעות נחום איצקוביץ (באר יעקב) – ראש מועצה מקומית באר יעקב לשעבר מקומות בית הכנסת איצקוביץ' – בית כנסת בבני ברק, ידוע בהיותו אחד מבתי הכנסת הפעילים ביותר בעולם בן יצחק
קריון הולנד

קריון הולנד (באנגלית: Netherlands Carillon) הוא קריון ממוקם בסמוך לבית הקברות הלאומי ארלינגטון שבמחוז ארלינגטון במדינת וירג'יניה שבארצות הברית. הקריון הוענק לאזרחי ארצות הברית במתנה מאת אזרחי הולנד בשנת 1954 לאות תודה על שחרור הולנד מהכיבוש הנאצי והסיוע שהעניקה ארצות הברית להולנד לאחר מלחמת העולם השנייה. הקריון שהוענק כלל 49 פעמונים, והוא הוצב בסמוך למיקומו הנוכחי. בשנת 1960 הועבר הקריון למיקומו הנוכחי - בתוך מגדל שתוכנן על ידי יוסט בוקס. בשנת 1995 נוסף פעמון נוסף לקריון (ה-50 במספר), שנחנך מחדש ב-5 במאי, יום השנה החמישים לשחרור הולנד. משקלם הכולל של הפעמונים 28 טונות, והכבד מבין הפעמונים שוקל 5,800 ק"ג. הפעמונים עשויים ברונזה. על כל אחד מהפעמונים סמל המסמל קבוצה באוכלוסיית הולנד, כך לדוגמה הקטן בפעמונים מסמל את ילדיה של הולנד. על הפעמונים מוטבעים פסוקים משיריו של המשורר ההולנדי בן ואן אייסלסטיין. מגדל הפעמונים עשוי פלדה. גובהו 40 מטרים ומרביתו מחופה זכוכית. בגובה 25 מטרים מעל הקרקע מצוי תא הנגינה ומרפסת תצפית. המגדל מצוי במרכז רחבה, שבכניסה אליה מצויים שני פסלי אריות עשויים ברונזה מעשה ידי הפסל פול קנינג. סביב המגדל שתולים פרחי צבעוני המסמלים את הולנד. המגדל מצוי בסמוך לאנדרטת חיל הנחתים של ארצות הברית. מדיה וקבצים בנושא קריון הולנד בוויקישיתוף אתר האינטרנט הרשמי של קריון הולנד
Blackened Sky

Blackened Sky הוא אלבום הבכורה של להקת הרוק האלטרנטיבי ביפי קליירו. מאלבום זה יצאו ארבעה סינגלים, והוא הגיע למקום ה-78 במצעד האלבומים הבריטי. כל השירים נכתבו והולחנו על ידי סיימון ניל, ג'יימס ג'ונסטון ובן ג'ונסטון. 3:38 - "Joy.Discovery.Invention" 3:27 - "27" 4:22 - "Justboy" Kill the Old, Torture Their Young" - 6:12 The Go-Slow" - 3:59" Christopher's River" - 4:09" Convex, Concave" - 4:28" 3:21 - "57" Hero Management"- 4:46" Solution Devices" - 3:18" Stress on the Sky" - 4:14" Scary Mary" (Simon Neil/Martin Scott) - 3:05" Instruction" - 5:53" Breatheher" - 3:54" Being Gabriel" - 6:20" Unsubtle" - 2:27" Hope for an Angel" - 4:06" Time as an Imploding Unit/Waiting For Green" - 9:24" The Houses of Roofs" - 5:12" All The Way Down (Chapter 2)" - 3:16 - גרסת 2002" "(Kill the Old, Torture Their Young (Evening Session Version" סיימון ניל - שירה, גיטרה, מפיק ג'יימס ג'ונסטון - בס, שירה, מפיק בן ג'ונסטון - תופים, שירה, מפיק כריס שלדון - מפיק מוזיקלי מידע על האלבום Blackened Sky באתר MusicBrainz מידע על האלבום Blackened Sky באתר AllMusic האלבום Blackened Sky באתר Discogs האלבום Blackened Sky באתר ספוטיפיי ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
מעבר פריסלופ

מעבר פריסלופ (ברומנית: Pasul Prislop) הוא מעבר ההרים הגבוה ביותר בהרי הקרפטים הרומנים, בצפון רומניה סמוך לעיירה בורשה, המתנשא לגובה של 1,416 מטר מעל פני הים ומחבר בין מחוז מרמורש ממערב לאזור בוקובינה ממזרח. אורכו 50 קילומטר ורוחבו כ-30–40 מטר, והוא מתחבר לכביש DN18. בחורף, בגלל הגובה, המעבר מושלג, אך בקיץ נשקף נוף של בוקובינה, הרי רודנה - כולל פסגות אינאו (Ineu) ופייטרוסו (Pietrosu) - ומעיינות ביסטריצה. אחת לשנה בחודש אוגוסט מתקיים במקום פסטיבל ריקודי עם מקומי בשם "הורה לה פריסלופ" מדיה וקבצים בנושא מעבר פריסלופ בוויקישיתוף מעבר פריסלופ תמונות מהורה לה פריסלופ Primaria Borsa Pasul Prislop, Pasul Prislop ערך זה הוא קצרמר בנושא גאוגרפיה של רומניה ובנושא הרים. אתם מוזמנים לתרום לוויקיפדיה ולהרחיב אותו.
איגנץ שופאנציג

איגנץ שופאנציג (בגרמנית: Ignaz Schuppanzigh;‏ 20 בנובמבר 1776 – 2 במרץ 1830) היה כנר גרמני, ידידו ומורו של בטהובן, ומי שעמד בראש רביעיית המיתרים הפרטית של הרוזן רזומובסקי. שופאנציג והרביעייה שלו ניגנו בביצועי בכורה רבות מרביעיות המיתרים של בטהובן, בעיקר האחרונות שבהן. רביעיית רזומובסקי נחשבת לרביעיית המיתרים המקצועית הראשונה. עד לייסוד רביעייה זו, נוגנו רביעיות בעיקר בידי חובבים או בידי נגנים מקצועיים, שהתכנסו לנגינה משותפת באופן חד-פעמי. שופאנציג נולד בווינה, בנו של פרופסור לאיטלקית באקדמיה הצבאית על שם תרזה. עוד לפני שמלאו לו 21 כבש לו שופאנציג מעמד של כנר וויולן וירטואוז, ואף של מנצח. הוא היה מורו לכינור של בטהובן, והשניים נשארו ידידים עד מות בטהובן. לעניין הרב ששופאנציג גילה בנגינת רביעייה היה תפקיד מרכזי בתמורה שחלה בביצוע ובהלחנת רביעיות. רפרטואר הרביעיות לפני בטהובן היה אפשרי לביצוע בשלמותו בידי חובבים ברמה גבוהה ובידי מקצוענים לאחר חזרות מעטות. הרביעיות של בטהובן הציגו הרבה קשיים טכניים חדשים, שאי אפשר להתגבר עליהם לחלוטין ללא השקעה רצינית בחזרות. הקשיים האלה כוללים תרוצות מורכבות המנוגנות בו זמנית בשני כלים או יותר, מקצבים צולבים והמיולות, והרמוניות קשות, שמחייבות תשומת לב מיוחדת לאינטונציה. כששופאנציג קבל לפני בטהובן על קטע קשה במיוחד, ענה בטהובן, "הסבור הוא, שאני חושב על כינורו העלוב כאשר הרוח מדבר אלי?" ב-6 במרץ 1825 נפתחה סדרת קונצרטים למנויים של שופאנציג בביצוע רביעיית מיתרים חדשה של בטהובן, אופוס 127. שופאנציג קיבל את היצירה לידיו זמן קצר יחסית לפני הקונצרט, על אף פניות חוזרות ונשנות אל בטהובן, ולא הצליח לבצע את תפקידו הקשה באופן מניח את הדעת. המאזינים התקשו גם הם לעמוד על טיבה של המוזיקה, אלפרד אברט, כתב עיתון תיאטרון, סיפר איך ניצלה הרביעייה מגורל של אי-הבנה והתעלמות הודות לביצוע חוזר, הפעם עם כנר ראשון אחר, פרופסור ביהם, לפני קהל מובחר של מבינים באמנות. רביעיית רזומובסקי ניגנה בביצועי בכורה גם יצירות של מלחינים אחרים. פרנץ שוברט הקדיש את רביעיית "רוזמונדה" שלו לשופאנציג. מדיה וקבצים בנושא איגנץ שופאנציג בוויקישיתוף איגנץ שופאנציג, באתר MusicBrainz (באנגלית) פאול בקר, "בטהובן", הוצאת ניב, תרגום יצחק הירשברג, עמ' 298 בקר, "בטהובן", עמ' 434-5
אבי משולם

אבי משולם (נולד ב-16 בפברואר 1977) הוא עיתונאי ישראלי, לשעבר מנכ"ל רדיו תל אביב ועורך עיתון "מעריב". בפברואר 2023 מונה לעורך הראשי של קבוצת ידיעות אחרונות, במטרה להוביל לאיחוד מלא בין המערכות של העיתון ו-ynet. בצעירותו היה משולם דובר נוער הליכוד וחבר מערכת התוכנית "איך להרוס שעה" של קבוצת "טEלEנוער", ששודרה במסגרת שידורי חברת הכבלים "תבל". משולם שירת בגלי צה"ל בשנים 1995–1999. היה כתב ועורך במחלקת הספורט של התחנה וכן מגיש וחבר במערכת התוכנית "ואקום". לאחר סיום שירותו בגלי צה"ל, ערך והגיש תוכניות מוזיקה ישראלית ברשת ג', בהן "רוק בישראל". מאז שנת 2000 עבד משולם במחלקת התוכן של אתר החדשות "וואלה". תחילה הקים את מחלקת הווידאו של האתר, לאחר מכן הקים וערך את אתר הנוער "וואלה! zone" ומאז, במשך שש שנים, שימש כעורך הראשי של האתר, עד לשנת 2010. בנובמבר 2010 מונה כיועץ לזכי רכיב, שהיה באותה עת בעל השליטה במניות "מעריב" ומספר שבועות לאחר מכן החליף את יואב צור בתפקיד העורך. במאי 2011 רכש תאגיד IDB את השליטה בעיתון. עם רכישת העיתון הודיע יו"ר התאגיד, נוחי דנקנר, כי משולם ימשיך בתפקידו כעורך מעריב. עם זאת, בחודש אוגוסט הוחלף משולם בניר חפץ, אולם פורסם כי יישאר בתפקיד בכיר בעיתון. ביולי 2012 מונה משולם למנכ"ל רדיו תל אביב במקומו של דני נישליס. במקביל, הוא שימש כמרצה לתקשורת במרכז הבינתחומי הרצליה, עד לפברואר 2022 כשהחליט לסיים את תפקידו לאחר כ-17 שנים. במהלך שנת 2016 שימש מדי פעם כמנחה מחליף בתוכנית הטלוויזיה "תיק תקשורת" בטלוויזיה החינוכית. באוקטובר באותה שנה הפך למנחה הקבוע של התוכנית, במקומו של ניב רסקין. באוקטובר 2022 הודיע על פרישתו מרדיו תל אביב. בפברואר 2023 התמנה לעורך העל של קבוצת ידיעות אחרונות. למשולם תואר ראשון בחינוך מהקריה האקדמית אונו.[דרוש מקור] משולם הוא בן-זוגה של העיתונאית דוריה למפל. בספטמבר 2016 נולדה בתם הבכורה. הם מתגוררים בכרם התימנים. "אבי משולם", במסד הנתונים הקולנועיים IMDb (באנגלית) "אבי משולם", במיזם "אישים" לתיעוד היצירה הישראלית אורן פרסיקו ועידו קינן, אתר בנייה, באתר העין השביעית, 18 במרץ 2010 יובל דרור, בחור דיגיטלי, באתר העין השביעית, 7 בדצמבר 2010 אופיר בר-זהר, ההימור של זקי רכיב: אבי משולם מונה לעורך הראשי של "מעריב", באתר TheMarker‏, 8 בדצמבר 2010 מיה מנע, אבי משולם מונה למנכ"ל רדיו תל אביב, באתר nrg‏, 24 ביולי 2012 עידו דוד כהן, אבי משולם, מנכ"ל רדיו תל אביב לשעבר, מונה לעורך הראשי של ידיעות אחרונות, באתר TheMarker‏, 1 במרץ 2023 יפעת הללי אברהם, ‏והרי החדשות: דוריה למפל הפכה לאמא, באתר ‏מאקו‏, 20 בספטמבר 2016 ציוץ של דוריה למפל ברשת החברתית אקס (טוויטר), 19 ביולי 2021 ערך זה הוא קצרמר בנושא אישים ובנושא תקשורת. אתם מוזמנים לתרום לוויקיפדיה ולהרחיב אותו.